uitentuis: July 2011
My eerste kuier in Joubertina op 'n plaas en by 'n baie ou vriendin wat omtrent 40 jaar gelede ons bure was en wat 'n lekker kuiertjie was dit nie.
Sy, Riana en haar dogter Karline het ons so bietjie op die plaas rondgery en die plek gewys en dit het gevoel asof ons nog al die jare kontak het.
Was baie lekker om die wereld so deur die oe van iemand wat dolverlief is op die deel van die land te sien. En ons stem saam, dit is baie besonders. Kan julle dink hoe dit daar moet lyk as die bome vol bloeisels is? Riana jy sal my net 'n blog met foto's moet stuur wanneer dit gebeur.
Ons het ook in die kerkie op Joubertina gaan loer waar alles binne van geelhout is. Dis so pragtig.
Die koster (foto bo regs) was so gaaf om die kerk vir ons te kom opsluit selfs al het ons haar gedurende haar middagslapie gepla.
Teen die aand het Pieter ons gaan rondwys en Nelmari, Karline en honde moes agterop die bakkie in die koue staan. Sy het dit so geniet! Natuurlik is daar die aand deur foto albums geblaai, en bietjie gesels oor die ou dae. Tertia en Marie, ons het nie van julle geskinder nie – ek weet nie hoekom julle ore getuit het nie :-).
Ons is so bederf die naweek! Ferreira's dankie vir julle gasvryheid en al die heerlike kosse, ons het dit so baie geniet. Ons is net betyds daar weg en nie lank daarna nie, het Riana laat weet die riviere is besig om af te kom.
'n Heerlike roadtrip!!
Posted by Sandra at Sunday, July 31, 2011 6 comments:
Labels: Ferreiras, Joubertina, SA Jul 2011
Posted by Sandra at Wednesday, July 27, 2011 9 comments:
Posted by Sandra at Monday, July 25, 2011 11 comments:
Ons eerste dag by die huis is ons gebles met wonderlike weer, sonskyn maar nie warm nie! Die beste dag om bietjie uit te ry en 'n plekkie of twee te gaan besoek. Wie van julle kan die dae onthou toe ons 'n kamera met 24 film saamgeneem het op vakansie en daarmee uitgekom het?
Wel, met Nelmari as passasier voor, gewapen met die kamera het ons teen die middag al lekker ver oor die 200 gegaan.
Ek dink al die groenigheid was vir haar ook heeltemal nuut en sy het tereg opgemerk dat dit 'n anderste groen is as wat ons in die woestyn het.
Op party plekkies oppad het die mis egter nog lekker laag gehang.
Ons eerste stop vir lekker moerkoffie en beskuit was die Pampoenstalletjie. Hier was regtig pampoene van elke grootte, vorm en kleur.
'n Lekker stoep waar ons kon sit en koffie drink en 'n nog lekkerder winkeltjie met allerhande goetertjies wat Nelmari natuurlik op haar lysie gehad het.
En saam met die koffie kry mens nog 'n paar stukkies tuisgebakte karringmelk beskuit …
Ons was natuurlik oppad na 'n baie spesifieke bestemming, waarvan ek volgende keer vertel, en het groot pret gehad met al die "advertensie" borde langs die pad.
Net weer gesien dat ons beslis een van die mooiste lande ter wereld is!
Posted by Sandra at Friday, July 22, 2011 6 comments:
Posted by Sandra at Sunday, July 17, 2011 4 comments:
Om ses maande besig-te-bly gaan nie een van die maklikste dinge wees vir 'n net-klaar-met-skool-matriekulant nie. Gelukkig is daar 'n kort vakansietjie in SA voordat ons die besig bly moet aanpak tot einde Januarie volgende jaar wanneer die universiteite begin. En van dan af sal vakansies ook nie meer normaal wees nie, want dis sal rondom univ vakansies en visumstempeltjies binne ses maande moet plaasvind.
Maar een ding op 'n slag - so die tydjie voor vakansie moet iets gedoen word, en die meisies besluit hulle wil gaan pottery klasse doen.
Die eerste les word daar baie tyd gespandeer aan hoe om die klei voor te berei.
Dit lyk egter of hulle dit geniet. Lyk asof die "dominee" ernstig dink oor die proses, miskien gaan sy dit iewers in haar volgende preek inwerk :-).
Uitrol is net so belangrik ... kan ook help as mens weer verjaarsdagkoek wil bak, ne Nelmari?
Nog 'n nuwe manier word geleer "coil".
Die hande en vingers word lekker vuil terwyl daar gespeel word.
Van die goedjies wat hulle reeds gemaak het wat natuurlik nog gebak moet word.
Gister het hulle begin om te verf en dit lyk asof die kleurkeuse nie so 'n maklike besluit is nie.
Na die vakansie sal daar nog 'n paar lesse wees en dan kan ons ook sommer sien hoe die eerste paar potte/bakkies/borde lyk. Altwee was dit eens, dat dit baie lekker is om so morsig kreatief te wees :-).
Geniet julle week!
Posted by Sandra at Tuesday, July 12, 2011 12 comments:
Labels: Elriza, Nelmari, pottery
Een van die plekke wat ons destyds met ons koms in 1998 beindruk het, was die Baynunah toring. As mens so van die breekwater se kant (waar die Marine Mall vandag is) staan en op die dorp uitkyk, het hierdie toring HOOG bo al die ander geboue uitgestaan.
As julle kyk na die foto wat ons in 98 geneem het, kan mens sien dat dit toe die hoogste gebou in Abu Dhabi was! Ons het toe nog gereeld in sy binneshuise swembad gaan swem, omdat dit buite net te warm was in die somer, baie mense het na kerk op Vrydae by sy restaurant "Friday brunch" gaan eet en besoekers is soontoe geneem om op die 29ste vloer koffie te drink en dan sommer kansie te kry om foto's van die Cornish te neem. Die hotel het op op die Cornish gesit en die swembad na die voor en sy- kante 'n pragtige uitsig oor die see. Vandag het ons gedink dis tyd om weer te gaan kyk hoe dit daar lyk….
Die swembad en stoele was nog presies dieselfde soos ons baie jare terug onthou. Die water was nog net so lekker koud (dia een van die min verkoelde swembaddens in die dorp) ........ maar die uitsig was nie meer heeltemal daar nie, 'n paar hoe gebou het nou voor die toring opgespring en die see is ook heelwat verder as vroeer.
Hierdie swembad word nog steeds so goed instand gehou, maar die koffiewinkel het nou plek gemaak vir 'n gym. Ai as ek tussen die twee moet kies, is daar mos nie 'n keuse nie.
Amper niks mense soos gewoonlik en ek kry kans om Nelmari te pes met die kamera. Ek dink hier kan julle die vyf verskillende boodskappe sien wat sy vir my gegee het omdat ek foto's geneem het.
Die dorp is lekker warm vandag, maar die sand in die lug maak die uitsig nie so goed nie.
Dit was lekker om daar te kuier waar alles nog na al die jare dieselfde is, of dalkies nie. Hierdie foto het ek so 'n paar maande terug tydens die tieners se uitstappie geneem, en julle kan duidelik sien die hoogste gebou van destyds is maar nou een van die vulletjies.